
Hranovnica, 25. septembra 2009
U z n e s e n i e
prijaté  na tridsiatom druhom zasadnutí  obecného  zastupiteľstva  konaného dňa  25.septembra 2009 o 19.00 hodine v miestnosti Klubu obce
Uznesenie č. 279/2009 – k prezentácia projektu „OBEC ako líder regionálneho rozvoja“.

Obecné zastupiteľstvo po prerokovaní:

Berie na vedomie

prezentáciu projektu „OBEC ako líder regionálneho rozvoja“, ktorú uviedol Ing. Michal Kravčík, CSc., predseda MVO Ľudia a voda.
Hlasovanie poslancov:

za – Mgr. Mária Bobovská, Miloš Fedor, Marián Gajan, Marcel Husár, Marián Kolba, PaedDr. Ján Krett, Ing. Ján Roth.
Uznesenie č. 280/2009 – k požiadavke Okresného výboru Slovenského zväzu záhradkárov v Poprade.

Obecné zastupiteľstvo po prerokovaní:

1. Berie na vedomie

a) riešenie sťažnosti záhradkárov z lokality Dubina zaslané Okresným výborom Slovenského zväzu záhradkárov v Poprade,

b) upovedomie Okresnej prokuratúry v Poprade o žiadosti o zaslanie výsledku preverenia Všeobecne záväzného nariadenia č. 1/2009 Obce Hranovnica, 

c) zaslaný nepodpísaný podnet záhradkárov dôchodcov na zmapovanie čiernych stavieb.

2. Konštatuje že, 

a) výšku dane z nehnuteľnosti schvaľuje obecné zastupiteľstvo, kde záhradkári podľa zákona nemôžu mať svoje zastúpenie, 

b) požiadavkami záhradkárov ako: 

· oslobodenie dane držiteľov preukazu s ťažkým postihnutím,

· zníženie dane platcom sa nad 65 rokov,

· zjednotenie výšky dane pre občanov obce a záhradkárov sa bude zaoberať pri úprave VZN na decembrovom zasadnutí,

c) komunikácie v záhradkárskych osadách nie miestne komunikácie obce, pozemky pod cestami sú majetkom záhradkárov, zákon nedovoľuje financovať úpravu ciest, ktoré nie sú majetkom obce.

3. Odporúča

starostovi obce prejednať spôsob osvetlenia autobusových zastávok a odvoz komunálneho odpadu so zástupcami záhradkárov.
Hlasovanie poslancov:

za – Mgr. Mária Bobovská, Miloš Fedor, Marián Gajan, Marcel Husár, Marián Kolba, PaedDr. Ján Krett, Ing. Ján Roth.
Uznesenie č. 281/2009 – k informatívnej správe o plnení prijatých uznesení obecného zastupiteľstva.

Obecné zastupiteľstvo po prerokovaní

Berie na vedomie

ústnu informatívnu správu hlavného kontrolóra obce o plnení prijatých uznesení obecného zastupiteľstva.
Hlasovanie poslancov:

za – Mgr. Mária Bobovská, Marián Gajan, Marcel Husár, Marián Kolba, PaedDr. Ján Krett, Ing. Ján Roth,

nebol prítomný - Miloš Fedor.
Uznesenie č. 282/2009 – k správe z kontroly vedenia účtovnej evidencie Obecného úradu v Hranovnici.

Obecné zastupiteľstvo po prerokovaní: 
A. Berie na vedomie

správu z kontroly vedenia účtovnej evidencie obecného úradu vykonanej dňa 10.8.2009 a 3.9.2009.
B. Konštatuje, že

kontrolou neboli zistené závažné nedostatky.
Hlasovanie poslancov:

za – Mgr. Mária Bobovská, Miloš Fedor, Marián Gajan, Marcel Husár, Marián Kolba, PaedDr. Ján Krett, Ing. Ján Roth.
Uznesenie č. 283/2009 - k návrhu zmluvy o poskytovaní audítorských služieb audit finančných výkazov účtovnej závierky Obce Hranovnica za rok 2009.
Obecné zastupiteľstvo po prerokovaní:

Schvaľuje

uzatvorenie zmluvy o poskytovaní audítors-kých služieb uzatvorených podľa § 269 ods. 2 zákona 513/19991 Zb. Obchodného zákonníka a zákona č. 540/2007 Z.z. o audítoroch, audite a dohľade nad výkonom audítu medzi dodávateľom Ing. Petrom Dulom, audítorom SKAU, licencia SKAU č. 346, IČO 42087759 a odberateľom Obcou Hranovnica.
 Hlasovanie poslancov:

za – Mgr. Mária Bobovská, Miloš Fedor, Marián Gajan, Marcel Husár, Marián Kolba, PaedDr. Ján Krett, Ing. Ján Roth.
Uznesenie č. 284/2009 – k organizačno-technickému zabezpečeniu volieb do orgánov samo-správnych krajov v roku 2009.
Obecné zastupiteľstvo po prerokovaní:

Berie na vedomie

a) vypracovaný harmonogram organizačno-technického zabezpečenia volieb orgánov do samosprávneho kraja,

b) vytvorenie volebných okrskov a určenie volebných miestnosti. 
Hlasovanie poslancov:

za – Mgr. Mária Bobovská, Miloš Fedor, Marián Gajan, Marcel Husár, Marián Kolba, PaedDr. Ján Krett, Ing. Ján Roth.
Uznesenie č. 285/2009 – k návrhu na majetkové vysporiadanie stavebného obvodu Zafrajtoch.

Obecné zastupiteľstvo po prerokovaní:

Odporúča

starostovi obce vypracovať zoznam vlastníkov pozemkov s udaním veľkosti podľa návrhu parcelácie stavebného obvodu Zafrajtoch, ktorý bol vypracovaný Ing. arch. Máriou Kollárovou. Hlasovanie poslancov:

za – Mgr. Mária Bobovská, Miloš Fedor, Marián Gajan, Marcel Husár, Marián Kolba, PaedDr. Ján Krett, Ing. Ján Roth.
Uznesenie č. 286/2009 – k žiadosti o nenávratný finančný príspevok nas projekt „Revitalizácia centra obce Hranovnica“.

Obecné zastupiteľstvo po prerokovaní:

Berie na vedomie

potvrdenie 
Ministerstva výstavby a regionálneho rozvoja o neakceptovaní žiadosti o nenávratný finančný príspevok na projekt „Revitalizácia centra obce Hranovnica“, keď žiadosť nevyhovela úplnosti a nebola postúpená k ďalšiemu spracovaniu. 

Hlasovanie poslancov:

za – Mgr. Mária Bobovská, Miloš Fedor, Marián Gajan, Marcel Husár, Marián Kolba, PaedDr. Ján Krett, Ing. Ján Roth.
Uznesenie č. 287/2009 – k sťažnosti občanov na používanie alkoholických nápojov na verejnom priestranstve.
Obecné zastupiteľstvo po prerokovaní:

1. Berie na vedomie

sťažnosti občanov na používanie alkoholic-kých nápojov na verejnom priestranstve.

2. Odporúča

a) starostovi obce na najbližšie zasadnutie obecného zastupiteľstva predložiť VZN o zákaze používania alkoholických nápojov na verejnom priestranstve.

b) starostovi obce pripraviť projekt na monitorovanie verejných priestranstiev kamerovým systémom.
Hlasovanie poslancov:

za – Mgr. Mária Bobovská, Miloš Fedor, Marián Gajan, Marcel Husár, Marián Kolba, PaedDr. Ján Krett, Ing. Ján Roth.
Uznesenie č. 288/2009 – k návrhu na zrušenie pracovného miesta údržbár v materskej škole obec.

Obecné zastupiteľstvo po prerokovaní:

Schvaľuje

zrušenie pracovného miesta – údržbár v materskej škole obec od. 1. októbra 2009.
Hlasovanie poslancov:

za – Mgr. Mária Bobovská, Marián Gajan, Marián Kolba, Ing. Ján Roth,

proti – PaedDr. Ján Krett,

zdržal sa hlasovania – Miloš Fedor,

nehlasoval - Marcel Husár.
Overovatelia: 
Miloš Fedor
PaedDr. Ján Krett

                                                                                                      Ing. Martin Benko

                                                                                                         starosta obce
